b'\n_START_ARTICLE_\nStenfelt\n_START_SECTION_\nHistorie\n_START_PARAGRAPH_\nI Stenfelt befinder sig et st\xc3\xb8rre urnegravfelt fra jernalderen. Enkelte grav i byen dateres helt tilbage til yngre stenalder (fra cirka 4.200 f.Kr.). Desuden blev der fundet Hedebym\xc3\xb8nter fra vikingetiden (fra cirka 900-950 e.Kr.). Byen Stenfelt selv er f\xc3\xb8rste gang n\xc3\xa6vnt i historiske kilder i 1450 i Slesvig domkapitels skatteliste (Registrum capituli Slesvicensis). Stenfelt h\xc3\xb8rte endnu i 1658 under domkapitlet, hvorefter den kom til den danske konge. I 1777 blev byen del af Slis Herred i Slesvig amt. Byens brandgilde blev allerede etableret i 1614._NEWLINE_Mellem 1883 og 1972 var Stenfelt stationsby p\xc3\xa5 kredsbanen mellem Kappel og Slesvig by. Byens forhenv\xc3\xa6rende danske skole er imidlertid nedlagt._NEWLINE_P\xc3\xa5 markerne syd for Krog og vest for Vakker\xc3\xb8d l\xc3\xa5 tidligere en landsby ved navn Hemstrup (ogs\xc3\xa5 Helmstrup). P\xc3\xa5 stedet blev der blev senere fundet s\xc3\xb8lvm\xc3\xb8nter fra vikingetiden._NEWLINE_Byen l\xc3\xa5 i Ulsn\xc3\xa6s Sogn (Slis Herred), da omr\xc3\xa5det tilh\xc3\xb8rte Danmark.'